ТМД елдері ортақ құжатқа қол қойды
"ТМД елдері ортақ құжатқа қол қойды" | "https://abai.kz/post/175127"
TITLE: ТМД елдері ортақ құжатқа қол қойды
URL: https://abai.kz/post/175127
META: "ТМД елдері ортақ құжатқа қол қойды" | "https://abai.kz/post/175127"
DATE: 20.10.2023
AUTHOR(s): Abai.kz
TOTAL WORDS: 138
TEXT: Астанада ТМД елдері ауыл шаруашылығы саласында ынтымақтастықты арттыра түсетін құжат қабылдады. «Біз Беларусь Республикасының, Қазақстан Республикасының, Қырғыз Республикасының, Ресей Федерациясының, Тәжікстан Республикасының, Түрікменстанның, Өзбекстан Республикасының Ауыл шаруашылығы министрлері мен делегацияларының басшылары 2023 жылғы 20 қазанда Астанада Азық-түлік қауіпсіздігін қамтамасыз ету саласындағы ынтымақтастық мәселелері жөніндегі ТМД-ға қатысушы мемлекеттердің министрлік конференциясына қатыстық», – делінген құжатта. Сонымен қатар конференцияға қатысушылар Қазақстанның ТМД агроөнеркәсіптік кешен мәселелері жөніндегі үкіметаралық кеңес жанынан азық-түлік қауіпсіздігі мәселелеріне арналған жедел штаб құру туралы ұсынысын құптады. Одан бөлек, ТМД елдерінен келген қонақтар «KazAgro/KazFarm-2023» көрмесіне қойылған озық ауыл шаруашылығы техникаларымен, жетекші әлемдік ауыл шаруашылығы концерндерінің жабдықтарымен, инновациялық технологиялармен және ауыл шаруашылығы секторын дамытуға арналған бағдарламалармен танысты. Бұған дейін министр Қазақстан ТМД-да азық-түлік жеткізудің өңірлік хабы болуға дайын екенін айтқан болатын. Айта кетейік, бүгін Астанада ТМД-ға қатысушы мемлекеттердің азық-түлік қауіпсіздігін қамтамасыз ету саласындағы ынтымақтастық мәселелері жөніндегі министрлер конференциясы өтті. Abai.kz
